Maponya kritiseer SEB – praag.co.za
"Dit (SEB) is nie 'n ware ding nie, want dit neem die self-inisiatief weg wat nodig is vir jong en opkomende entrepreneurs wat moet wakker word en die dinge self wil doen," het hy gesê by die sesde verjaarsdagvieringe van Maponyawinkelsentrum in Soweto Vrydag.
Hy het gesê breë–gebaseerde swart ekonomiese bemagtiging (BBSEB) was dalk in beginsel 'n goeie idee, maar in die praktyk werk dit nie altyd nie.
"Ek blameer regtig ons regering vir die ekonomiese situasie, want ons is byna 20 jaar in ons nuwe bedeling, maar ons het nie 'n bank wat 'n risiko fonds aan mense beskikbaar stel nie"
Hy het ook gesê swart en wit besigheid moet verenig, maar het bygevoeg dat wit sakelui en buitelanders nie toegelaat moet word om sake te oorheers in townships nie.
"Soweto het skielik 'n plek geword waar wit sakelui wil besigheid doen, wanneer klein entrepreneurs van die gebied die geleentheid gegun moet word om eie besigheid hier te doen," het Maponya gesê. – Sapa
Skrywer Karin RoodtGepubliseer op 30 September 2013 Kategorieë Nuus, SakeSleutelwoord Maponyawinkelsentrum, Richard Maponya, sakeman, SEB, Soweto